Velkommen til en spøjs begivenhed.
Marvels første sitcom-optagelse med levende publikum på.
Jeg havde aldrig forestillet mig at lave sådan noget, så det er en sand gave.
At gå fra 60'erne og 70'erne til 80'erne og 90'erne var så fedt, -
- og så ender vi op på bedste Marvel-maner i fuld widescreen.
Vi var skræmt fra vid og sans, men nu er vi bare begejstrede.
TILBLIVELSEN AF WANDAVISION
Da jeg hørte ideen, syntes jeg, den var genial.
Vi samler et hav af tv-genrer og giver det vores eget twist.
Det er noget ganske særligt.
Jeg tror, det bliver både chokerende, forvirrende og sjovt for vores fans -
- at prøve at regne ud, hvad det er, vi laver, og hvorfor vi gør det.
Det er bare vildt fedt og meget tilfredsstillende.
Det her er til for os. Lad mig tage mig af det.
Hvad er der uden for Westview?
Kevin ringede og bad mig komme op på hans kontor.
Jeg regnede med at blive fyret, men de havde en vanvittig ide til en serie.
Jeg var naturligvis frisk med det samme, -
- og serien er kun blevet endnu mere vanvittig.
Er du den nye klovn? I det mindste er du allerede sminket.
Velkommen hjem.
Det er dejligt at se Dem komme ud af Deres skal.
Det har været en vild rejse.
Jon Favreau ringede til mig. Vi havde lavet filmen Wimbledon sammen.
Han sagde:
"Jeg er i gang med en film med Robert Downey som Iron Man, -
- og jeg skal bruge en kedelig, personlighedsløs stemme -
- til computeren, der styrer hans verden, og så tænkte jeg straks på dig, Paul."
Renderer periodisk system.
Hvordan kan man sige nej, når nogen spørger så pænt?
Det var en fed tjans. De havde indspillet det hele, -
- og hvis noget virkede uklart, lod man bare Jarvis sige: "Skurkene kommer."
- Hans dragt kan vist flyve. - Op på maksimumhøjde.
Og hvad skete der så? Joss Whedon havde vistnok set mig i en film -
- og fundet ud af, hvordan jeg kunne arbejde for føden.
Så lavede vi Age of Ultron.
Marvel var begejstrede for at introducere Wanda i MCU.
Jeg blev kørt i stilling til forskellige muligheder, -
- selvom vi endnu ikke vidste, om de ville blive ført ud i livet.
Jeg så ind i dit sind og fandt kun ødelæggelse.
Se efter igen.
Vi lagde små hints ud såsom lidt for lang øjenkontakt med Vision ...
Vi legede lidt med det i Age of Ultron.
De forskellige instruktører har haft -
- vidt forskellige måder at håndtere figuren på.
Russo-brødrene var meget ærlige.
"Jeg vil gerne have, det er noget, du bestemmer og tager ansvaret for."
Og jeg sagde jo bare ja, så jeg måtte lave koreografi -
- sammen med koreografen Jenny White på Age of Ultron.
Vi måtte selv finde os til rette, -
- mens Wanda forsøgte at finde sig til rette -
- i Avengers' hovedkvarter og finde trøst hos Vision.
Fortæl mig, hvad du mærker.
Jeg mærker kun dig.
Paul og jeg følte begge to, -
- at selvom det er sjovt at være en del af humoren omkring Avengers, -
- så har vi altid i vores figurer og det forhold, de har sammen, -
- skabt et følelsesmæssigt fundament, der egentlig er befriet for ironi.
Det er en spøjs ting i de film, -
- der ellers er temmelig ironiske og bare superunderholdende, -
- men de rummer også en smuk historie om deres kærlighed.
Vi har ikke mere tid.
- Jeg kan ikke. - Jo, du kan.
Det burde ikke påhvile dig, men det gør det.
Jeg elsker dig.
Så kan vi begynde. Wanda, du må vælge.
Serien blev produceret og skrevet af Mary Livanos og Jac Schaeffer.
De var virkelig obs på de tanker, jeg havde gjort mig, -
- og alle de indre monologer og historier, jeg havde skabt.
De tog dem virkelig til sig og skabte det smukkeste plot.
Godmorgen, kone og børn! Godmorgen, ukendte, våde dyr.
Det er en hyldest til amerikanske sitcoms fra det 20. århundrede.
En husmor ligger da altid inde med en gourmetmenu til fire.
Jac Schaeffer har virkelig skabt den smukkeste lille gådeæske.
MANUSKRIPTFORFATTERNE
Jeg blev bedt om at se på materialet og gøre mig nogle tanker om det.
Og der var så meget at tage af. Kevin Feige knuselsker serien -
- og havde nogle ret specifikke ideer om, hvad de gerne ville opnå.
Matt Shakman er bare den helt rette til at instruere en så kompleks serie.
Han er teaterchef hjemme i L.A. og har arbejdet på Game of Thrones.
Han har lavet et hav af sitcoms -
- og spillede faktisk selv med i sitcoms, da han var barn.
Han er den menneskelige schweizerkniv, vi har brug for på den her serie.
Hart går ind igen, døren smækker, og han griber telefonen.
Vi stopper lige her og går videre til damerne herovre.
Jeg var ellevild, da jeg blev forelagt konceptet.
Ikke kun fordi ideen er sjov og nyskabende, -
- men også fordi den dækker alle perioder i mit liv.
Som barn var jeg med i 80'er-serier som Facts of Life, Diff'rent Strokes -
- og Growing Pains, men jeg har også instrueret stort opsatte titler.
Tanken om at lave et projekt i Marvel-universet, -
- som jeg selv er kæmpefan af ...
Som barn klædte jeg mig ud som superhelte, indtil de voksne fik nok.
Tanken om at kombinere alle de ting, jeg elsker, i ét vanvittigt projekt -
- var næsten for god til at være sand.
Klar, Janell? Så kører vi.
Og værsgo!
Vi starter i 1950'erne, og drømmen var -
- at indspille med flere kameraer foran et levende publikum.
Vi vidste, det ville være både risikabelt og dyrt, -
- men for skuespillerne og energien vil det virkelig være interessant.
Jeg spiller for publikum. Bare sig til, så skal jeg nok spille for kameraet.
Her er så kulissen til første afsnit.
Derovre har vi Visions kontor, hvor han arbejder for hr. Hart.
- Hr. Hart og hans kære hustru. - Det var jo det, jeg sagde.
- Har De en skrue løs? - Næ nej, de er strammet godt.
Til højre har vi så huset, hvor Wanda og Vision bor.
Det er deres køkken. Deres smukke, blå køkken.
I serien bliver det dog i sort-hvid, så man kommer ikke til at se farven.
Og her er så deres dagligstue.
Hvad skal en enlig pige som dig med sådan et stort hus?
Bag jer er publikumspladserne.
De skulle matche tiden, så derfor valgte vi træstole.
Vi har gjort det meget autentisk for at forstærke publikums oplevelse.
Kevin Feige og jeg spiste frokost med Dick Van Dyke, kort før vi gik i gang.
Vi ville høre, hvordan de gjorde, for at gøre det så autentisk som muligt, -
- ikke kun hvad angår looket, men også tilblivelsen og stilen.
Deres måde at øve på og deres kameraarbejde.
Derefter skal Wanda skifte tøj i en vis fart.
Vi gør dagligstuen klar imens.
Vi tænder stearinlysene til allersidst, og så kører vi.
Dick Van Dyke Show var teater.
De filmede det hele én gang foran et levende publikum -
- som et teaterstykke i én køre, og det kan man fornemme.
Publikum er engageret, som om de sad i et teater.
Publikum og skuespillere giver hinanden energi, -
- og det kan ikke imiteres.
Det er derfor, vi gør så meget ud af det.
Jeg er lidt nervøs.
Jeg har ikke spillet for et levende publikum siden 1884.
- Er det rigtigt? - Ja, så jeg er lidt nervøs.
Det ville jeg også være. Det er mere end 100 år siden.
- Mere end 100 år. - Det er længe.
Velkommen til WandaVision. Tusind tak, fordi I ville komme.
Godt at se jer. Vi har knoklet hårdt i to uger på at få det her op at stå.
Hvis I kan give os en masse latter og naturlige reaktioner, -
- så vil vi være taknemmelige.
I vil sikkert kunne høre jer selv, især hvis I griner højlydt, -
- når I ser serien.
Nu vil jeg præsentere jer for dagens figurer.
David Lengel. Asif Ali.
Debra Jo Rupp. Fred Melamed.
Kathryn Hahn. Selveste Vision, Paul Bettany.
Og som Wanda Maximoff, Elizabeth Olsen.
Jeg har spillet teater, men at indspille en tv-serie foran et levende publikum -
- var ret bizart for mig, fordi jeg er vokset op på Hænderne fulde-settet, -
- hvor der blev indspillet live om fredagen.
Jeg havde aldrig forestillet mig, at det skulle blive en del af mit liv.
Gæt, hvem det er.
- Er det mon værten? - Det er det nemlig.
Hyggeligt at møde dig.
At lave sitcom var en stor fornøjelse. Det var det for os alle sammen.
Det er anderledes. En meget autentisk sitcom fra 50'erne, -
- og det føles meget anderledes. Man skal virkelig spille igennem.
Vi spiller med publikum på. Marvel er jo et filmisk univers, -
- men her gælder det om at få folk til at grine. Det er helt nyt for mig.
Det er første gang, jeg får lov at være morsom som Wanda.
- Jeg er meget morsom. - Hun er ustyrligt morsom.
Jeg har en bedre ide.
Og så skifter jeg tøj.
Filmarbejderne var i kostumer, og alle var med på legen.
Og da publikum så kom, gik vi ellers til stålet.
Det var nervepirrende, men også vildt berigende. Vi piskede rundt, -
- og jeg løb ind i Kathryn Hahn, så hun tabte sine rekvisitter.
Folk stod på spring for at komme ind. Det var simpelthen så morsomt.
Du store!
Det var som en drøm.
Kostumerne var fabelagtige. Designeren, Mayes, er genial.
- Sikke en kjole. - Ja, den er vældig ...
Den er sokoviansk, er den.
Det er min yndlingsperiode, hvad tøj angår.
Den fremhæver ens talje, hvis man har sådan en.
Jeg er ikke langlemmet.
Jeg er lav, men jeg har en talje, så derfor elsker jeg 50'erne.
Jeg er også iført en pragtfuld hat.
Der var et bord fyldt med hatte, -
- og jeg hapsede den straks. Den passede mig perfekt.
50'ernes undertøj er ikke behageligt, men det hjælper på ens holdning.
Jeg har Spanx på og indlæg i hælene.
Jeg har også Spanx på, men følelsesmæssigt er jeg klar.
Vil du fortælle om din numse? Først et par ord om min kjole.
Den giver mig bedre holdning og en lyst til at gå sådan her.
Sådan har jeg det med min falske numse.
Den holder mig oprejst og giver mig lyst til at gøre sådan her.
Vi vidste fra begyndelsen, -
- at hvis serien skulle virke autentisk på publikum, -
- skulle vi gå i dybden med genskabelsen.
Det gjaldt både kameralinser, kulisser og tidstypisk lyssætning.
Jess Hall, vores fotograf, studerede de gamle tv-serier -
- og fik os så tæt som muligt på, hvordan det så ud dengang.
De er godt nok skarp.
Værsgo!
Stop! Byt ud!
- Værsgo! - Det var for meget.
Det skulle være autentisk, ikke en parodi.
Derfor måtte vi indspille, som de gjorde det, -
- og erstatte computereffekter med specialeffekter.
Jeg ringede til vores effektkoordinator, Dan Sudick, og forelagde ham ideen.
Jeg anede ikke, om han ville afvise den blankt, men han var vild med den.
Han sagde: "Jeg er oplært af de folk, der lavede Bewitched, -
- så min karriere startede med snore. Det er vældig sjovt at lave."
Så han og hans team udfører avanceret dukkeførerarbejde -
- med snore og stænger, og de gør virkelig noget ud af det.
Kan jeg hjælpe?
Kyllingen gik i barndom, og hummerne er forfløjne, -
- så der er kun steak tilbage.
Jeg gik på skuespillerskole og studerede lårklaskerkomedier -
- og film noir-skuespil.
Og man synes, det er åndssvagt. "Jeg får aldrig brug for det her."
Så at bruge alle de redskaber, man har med i bagagen ...
... det får jeg sjældent mulighed for.
Det kalder jeg romantisk.
50'erne var det sværeste for mig, men pludselig sad den i skabet.
- Ned i mørket! - Spis nu, inden det bliver koldt.
Det fik mig til at føle, jeg havde spildt mit liv.
Jeg burde altid have lavet sitcoms. Jeg var helt vild med det.
Jeg er et overfladisk menneske, så jeg nyder, når folk klapper.
Tak skal I have!
Det udfordrende ved at lave en serie som den her er, -
- at vi indspiller den som én kæmpestor film.
Hver dag indspiller vi centrale øjeblikke i serien, -
- og vi skal sørge for, at den overordnede historie er lydefri.
Vi har skabt en masse forskellige bifigurer i byen, -
- og så har vi vores centrale cast.
- Hindbær- eller ostefyld? - Ellers tak, jeg spiser ikke mad.
Vi har Daviderne, vi har Asif, vi har Emma.
Hvor længe har I været gift, og hvorfor har I ingen børn?
Jeg er så taknemmelig for Debra Jo, der er det rene guld for vores serie.
Min grandnevø sagde dybest set, at hvis jeg ikke tog rollen, -
- så ville han aldrig besøge mig igen, så her er jeg.
Hun nød de mere Marvel-agtige scener, vi filmede til sidste afsnit.
Hun syntes, det var fantastisk.
Jeg fik lov at lave ...
Jeg ved ikke, hvad det hedder.
Det er en kropsscanning.
Jeg tog billeder. Men jeg viser dem ikke til nogen, Marvel.
Kathryn Hahn.
Gid jeg havde arbejdet med hende for længe siden. Det var så fedt.
- Du er for tidligt på den. - Jeg følte mig udenfor.
Hun er med gennem alle årtierne.
Den nysgerrige nabo er essentiel.
Spoileralarm!
Hun ramte alle de lag, hun skulle, og meget mere til.
- Cut! - Én mere! Klar?
Figuren er som et løg.
Jeg fik lov at starte udenpå og arbejde mig indad -
- i takt med seriens udvikling. Det var en skuespillers drøm.
Det var ren Tracey Ullman.
Jeg skulle til Jazzercise, da jeg hørte, de små pus var gået i søvnstrejke.
Og så er kernen i hende tilmed en overnaturlig, fabelagtig heks.
Da jeg blev forelagt rollen ...
Endelig kan jeg sige det, for jeg har ikke måttet fortælle det til nogen.
Men da jeg blev forelagt rollen, -
- var der ikke en Marvel-rolle, jeg hellere ville have spillet.
Sjov og spas!
- Sjov og spas! - Og cut.
Hørte du det? Det var en skræppende lyd.
Sådan her?
Ja.
Det er min nye isterningmaskine, der er indbygget i køleskabet.
Hvor fancy.
Jeg har drømt om at være med i MCU, siden MCU begyndte.
Jeg anede ikke engang, hvad jeg var til audition på.
Marvel holder alting hemmeligt. Jeg fik bare tilsendt nogle replikker.
Det var vistnok fra 70'er-afsnittet, hvilket jo bare er ren farce.
Jeg vidste ikke helt, hvad jeg skulle stille op.
Det var jo ikke Marvel, som jeg forstod det.
Men de skrev til mig: "Du skal bare overspille og give den gas."
"Pyt med, om det giver mening. Det er ikke det, vi leder efter."
Så jeg overspillede bare til den store guldmedalje.
Søde ven ...
Han hyrede mig! Wanda, jeg blev forfremmet!
Og når nu jeg er avanceret, får jeg brug for kontorartikler.
Jeg var lidt i vildrede og tænkte ikke mere på det i to uger.
Man må ikke håbe på for meget, for man bliver så tit skuffet.
Men denne gang var der ingen skuffelse.
Da de tilbød mig rollen, tænkte jeg bare:
"Hvad er det for en rolle?" Men det er jo Marvel.
Allerede inden de fortalte mig om rollen, sagde jeg til min agent:
"Tænk engang, hvis det er Monica Rambeau."
Og da det så var Monica, gik jeg fuldstændig amok.
Jeg sprang ned ad en trappe, fordi jeg troede, jeg kunne flyve.
I Captain Marvel er Monica en pige med hele livet for sig.
Du er nødt til at tage afsted. Det er verdens sejeste mission, -
- og så vil du hellere blive her og se Rap fyr i L.A. sammen med mig?
Tænk lige over, hvad det er for et eksempel, du er for din datter.
Når vi så møder hende igen i WandaVision, -
- arbejder hun for S.W.O.R.D. som astronaut.
Jeg synes, vi har skabt en virkelig fed baggrundshistorie til Monica.
Det er en ære at få lov til at spille Monica Rambeau.
At se en sort, kvindelig superhelt på skærmen er helt fænomenalt.
Hvorfor fik jeg intet at vide?
Det er fedt at bringe Darcy tilbage, især på en uventet måde.
Sidst vi så Darcy, -
- var hun stadig Jane Fosters praktikant skråstreg veninde.
Siden da har hun gået på college og uddannet sig til astrofysiker.
Mit udstyr målte høje mængder af CMBR ...
- Baggrundsstråling fra Big Bang. - Ja, sammenfiltret med et tv-signal.
Så jeg bad om en gammel kukkasse og har fået den sat til.
Billedrøret opfanger signalet -
- og afkoder det som i gamle dage. Der er både lyd og billede.
Randall Park spiller Jimmy Woo, -
- og vi har nogle vildt sjove scener sammen med Teyonah Parris.
Der er masser af dyster dramatik, og så er det rart med et lille afbræk.
Hold dig fra hexeren.
Wanda kan allerhøjst besætte mig og give mig lavtaljede jeans på.
Det føles som en stor familie, -
- og det er så fedt at være en del af den.
Jeg var med i Ant-Man and the Wasp og troede, det var en engangsforestilling.
I skolen har I sikkert en regel om, at man ikke må tegne på væggen.
Din far tog til Tyskland og tegnede på væggen med Captain America.
Det var en overtrædelse af § 16, stk. 3 i Sokoviakonventionen.
Det er skønt at spille Jimmy igen, for jeg holder så meget af figuren.
Vi bringer masser af hans kendetegn tilbage.
Hans tryllekunster, hans behov for kontakt -
- og hans små anekdoter, som ingen beder om at høre.
Alle de små frø, vi såede dengang, får lov at blomstre i WandaVision.
Det er ikke en person, der er forsvundet, men en hel by.
3892 indbyggere.
- Hvorfor tager du ikke derind? - Det vil den ikke have.
Tonemæssigt udnytter WandaVision hele skalaen.
Jeg kan knap nok selv følge med. "Hvilken verden er vi i nu?"
Det første afsnit foregår i 50'erne. Det er fjollet, men gedigen fysisk komik.
Det leder over i 60'erne. Andet afsnit er baseret på Bewitched.
Du skal bare overholde etiketten.
Tonen ændres ikke ret meget, -
- men vi lader hende blive en lidt mere moderne kvinde fremfor bare husmor.
Tak, fordi du gav mig styrke og mod til det.
Det vidunderlige ved ægteskaberne i serierne fra 50'erne og 60'erne er, -
- at de var morsomme og ærlige og fyldt med kærlighed.
Skal vi læne hovederne sammen?
I 70'erne bliver det ligesom -
- The Brady Bunch på en syret og ikke særlig jordnær måde.
Det var dog det mærkeligste ... Du fredsens!
Graviditeten kom bag på os. Vi vidste ikke, det var muligt.
Det er ret magisk. Lige pludselig er hun seks måneder henne.
- Læn jer lidt mere ind. - Jeg har en mave foran mig.
Hendes graviditet går alarmerende hurtigt.
Kan det passe, du er fire måneder henne?
Det var så sjovt at gennemgå alle stadier af en graviditet på én dag.
Det var fænomenalt. Det var helt vildt morsomt.
Vis ...
- Ja, skat? - Jeg tror, vandet er gået.
Jeg forsøger at skjule, at jeg er gravid, -
- og så kommer Monica på besøg.
Jeg skifter hele tiden frakke med magi, mens jeg står ude i køkkenet.
Alting går totalt agurk, og jeg prøver at skjule min mave, -
- så jeg bliver hele tiden ved med at skifte frakke.
Jeg måtte stoppe op, mens nogen gav mig en anden frakke på, -
- og så gjorde vi det igen.
På et tidspunkt skulle jeg lave en forsinket reaktion, -
- og jeg blev bare ved og ved, mens jeg skruede op for blusset.
Så var det, Matt kom hen og sagde:
"Nu tror jeg, det bliver for meget. Lad os prøve at holde lidt igen."
Matt plejer at sige: "Mere, mere!"
Og der flækkede jeg af grin, fordi han bad mig holde op.
Vision er løbet hen efter lægen.
Jeg går glip af fødslen, men jeg er der, da den anden kommer. Det er tvillinger!
Tvillingerne er også ret mystiske, -
- for de får ret hurtigt børnehavestørrelse.
Hvor er tvillingerne?
- Mor? - Far?
Og lynende hurtigt når de tiårsalderen.
Vi mener ikke, I er klar til at få et dyr, før I er mindst ...
Ti.
Ti år gamle.
Kig på hinanden.
Stop nu lige en halv, I små spilopmagere!
Lad os håbe, hunden beholder sin størrelse.
Nu er vi i 80'erne. Vi har designet ét set, som vi ændrer fra årti til årti.
Det er stadig Dick Van Dyke-settet med dertil hørende køkken, -
- men nu med inspiration fra alle mulige elskede 80'er-serier.
Jeg ved godt, forældre ikke må snyde, men er det ikke okay i dette tilfælde?
Det er en tid, som mange elsker, men den er en parodi på sig selv.
Se på håret og tøjet. Hvordan kunne vi synes, det var sejt at se sådan ud?
- Det er ligesom at være på date. - Med to gnavne anstandsdamer.
Mine minder fra 80'erne som 90'er-barn er, -
- at jeg alligevel kom til at gå med smukke veste -
- og flotte hatte med store blomster på.
Jeg gik glip af det, men 80'erne var en gyselig tid for mode og hår.
Men jeg er nu ret vild med den her paryk.
Den får mig til at føle mig hemmelighedsfuld.
Til sidst i 80'er-afsnittet bliver Wanda overrasket, -
- da det banker på døren. Det er ikke hendes værk.
Hun bliver meget forvirret.
Udenfor står hendes bror, Pietro, men i skikkelse af Evan Peters.
Hans figur minder om onkel Jesse.
Den seje onkel, der kommer og laver rav i den.
Lillemand, du er en ægte Maximoff. Du har fået superfart!
Det er den trope, han bruger som sin vinkel på vores sitcomverden.
Du er et dårligt forbillede.
Hvem har kommet boller i din borsjtj? Jeg udfylder bare min rolle.
Dukker uventet op, driller svogeren, laver ballade med rollingerne -
- og driver dig til vanvid. Var det ikke det, du ville have?
- Hvad blev der af din accent? - Hvad blev der af din?
Jeg er stor fan af Marvel-universet, så jeg er bare glad for at være med.
Figuren er virkelig morsom og meta, og det er en interessant vinkel på ham.
Da Kevin fortalte mig om det, syntes jeg, det lød helt genialt.
Må man kramme sin søster sønder og sammen, eller hvad?
Har hun recastet Pietro?
I 80'erne leger vi med Family Ties, Growing Pains og Who's the Boss.
- Hvem er ham bolsjestangen? - Det er min yndlingsæra.
Og kendingsmelodierne bliver skrevet af Bobby og Kristen Anderson-Lopez.
Du har en vision om din fremtid og hvad der skal ske
mentiden går og du lærer at vente og se
Jeg kender Matt fra college. Han ringede til mig og sagde:
"Du kender Wanda og Vision fra Avengers.
Det bliver som forskellige sitcoms, der starter i 50'erne og 60'erne, -
- og hvert afsnit får sin egen stil og sin egen kendingsmelodi."
- Vi var på. - Vi var solgt med det samme.
De er
nye i byen og nyligen gift
et helt ordinært ægtepar
de flytted' på landet langt væk fra byens larm
WandaVision!
Vi besluttede, at fordi sangene skulle være så forskellige -
- bortset fra ordet "WandaVision" ...
... så besluttede vi at skrive et tema, der kunne bruges på forskellig vis.
Jeg spillede dem for Kristen, men det første var det her.
Og hun sagde bare: "Der var det."
I 50'erne lyder det sådan her.
Og 60'erne lyder sådan her.
Og så er der 80'erne.
Det gjaldt så om at flette den signatur ind i hver sang.
Vi så nærmere på datidens tendenser, dens instrumentering og dens sprog.
Vi talte med Matt og Jac om de ting, vi alle sammen holdt af, -
- og det blev de ting, vi forsøgte at efterligne.
Vi talte med dem en halv time, før vi gik i gang med et årti.
Det kan godt være, vi tog 50'erne og 60'erne i den samme samtale.
"50'erne har vi styr på. Lad os tale om 60'erne."
Vi var enige om, at især Bewitched skulle være en stor inspirationskilde, -
- men vi så også nærmere på James Bond-film og Burt Bacharach.
Vi undersøgte, hvad der rørte sig inden for datidens populærkultur.
Vi ville gerne referere til bebopjazz, der var stort dengang, -
- og hele Swinging Sixties-kulturen.
70'erne har tamburin med -
- for at referere til The Brady Bunch og The Partridge Family -
- og andre familiebands, der klæder sig flippet -
- og rejser rundt i en syret varevogn.
det' et sjovt fænomen men vi ta'r det med ro
Kristen og jeg elsker sange med ...
WandaVision
en plus en gi'r mer' end nok
80'erne i særdeleshed ... Det er der, vi er vokset op.
Efter skole gik vi hjem og så Diff'rent Strokes og Punky Brewster.
Vores familie planlagde alt efter Family Ties og Growing Pains.
Deres 80'er-sang er min favorit. Jeg synger den hele tiden.
vi krydser fingre synger en sang
vi ta'r det på slump det er livets gang
Og så kom nullerne.
Wanda!WandaVision!
Vi havde et skønt samarbejde med den originale riot grrrl ...
Kathleen Hanna, forsangeren i Bikini Kill.
Det giver bare sangen en skøn punk-autenticitet.
alter vendt op og ned
men det' kun noget vi leger så kom følg nu bare med
Vi fik lov at lege på en ny legeplads med nogle helt nye referencer -
- og vise nye sider af os selv.
Vi fik lov at skrive nogle sange, der frem for alt skulle skabe en tone.
Jeg har aldrig set noget lignende.
Serien er både morsom, nostalgisk og uhyggelig.
Vi blander også genrer.
Selv i 50'er- og 60'er-afsnittene har vi anstrøg af The Twilight Zone.
Men i stedet for at lave moderne horror -
- bruger vi datidens kameratrick for at gøre det hele lidt skævt.
Så for at skabe den filmiske fornemmelse eller følelse af, -
- at der er noget galt ...
Noget skal gå galt for at afføde et skift til næste årti.
Hvorfor ellers lave om på rammerne?
Til det formål brugte vi troper fra The Twilight Zone.
Og så er der hele halloweenafsnittet.
Vi er i en idyllisk by, og det er den mest perfekte halloween.
Jeg har aldrig før set statister i så bedårende kostumer.
Ungerne laver ballade, og alt er perfekt.
Jeg håber, nogen er såret, kvæstet eller brudt i brand.
Det var sjovt at klæde sig ud i figurernes gamle dragter.
Hvorfor ser du anderledes ud?
Til Age of Ultron gav de mig nogle hæfter til inspiration.
Jeg skulle bare ignorere tøjet.
"Vi giver dig ikke trikot, strømpebukser og krone på."
Gudskelov!
Men til halloween inkorporerede vi Scarlet Witchs retrodragt, -
- og det var en kæmpe fornøjelse.
Hvis jeg var blevet bedt om at tage den på for syv år siden, -
- ville jeg have krympet mig.
Men nu holder jeg så meget af fansene og tegneserierne, -
- så nu er det bare sjovt.
Elsker jer! Undskyld.
Og at se Paul klædt ud som wrestler ...
Han er bare ... Det er bare så morsomt.
Tak, fordi du for min skyld tog den latterlige dragt på.
Der var ikke andet tøj i mit skab.
Jeg klæder mig ud som Vision, -
- som han ser ud i tegneserierne.
Det var mit yndlingskostume, fordi det var så ydmygende.
Jeg var iført et par shorts trukket langt op over livet -
- og gule Converse som supersko.
Vision går ud forbi det sted, vi kalder Ellis Avenue.
Jeg har lært børnene ...
Ikke længere end til Ellis Avenue. Vi ved det godt, mor.
Der stopper hexeren. Og jo tættere man kommer på hexerens udkant, -
- jo mindre kontrol har Wanda over byen.
Derude opfører folk sig helt mekanisk.
Folk hænger halloweenpynt op og tager den ned igen i ét væk.
Man forstår, at disse personer -
- ikke er blevet defineret særlig udførligt af Wanda.
Længere ude finder han børn, der går rundt og rasler, -
- men de står helt bomstille.
Er det Deres børn?
Venter De på noget?
Og det fører til en forløsning af hele serien.
Det var sjovt at lave sitcom med de mange kameraer.
Vi er vant til at indspille med meget statiske kameraer.
Og når man så klipper til en vinkel, der slet ikke burde være der ...
Det kan mærkes, når man ser det, så det er et fremragende redskab.
Til sidst falder det hele fra hinanden, -
- og så er vi tilbage i den virkelige verden, den virkelige MCU-verden.
- Er jeg død? - Nej da. Hvorfor tror du det?
Fordi det er du.
Vi står foran det, vi kalder vores pop-op-base.
Det er en militærbase, hvorfra S.W.O.R.D. undersøger anomalien, -
- som Wanda har skabt i Westview.
Det er et midlertidigt anlæg, -
- hvorfra problemet kan observeres og tackles.
Det er jo Marvel, så man skulle tro, vi ville skabe noget, -
- der var mere stiliseret og science fiction-agtigt.
Men vi ville have lidt realisme, så vi kiggede nærmere på, -
- hvad militæret gør i katastrofesituationer.
Eksempelvis et angreb med kemiske våben eller atomvåben.
De har såkaldte CBRN-styrker, -
- der tager sig af kemiske, biologiske, radiologiske og nukleare trusler.
Det inspirerede os. Når det så er sagt, så er bygningen bag mig en hybrid.
Der findes ikke noget magen til i forsvarets grene.
Vi lavede vores eget for at gøre det Marvel-agtigt.
- Hvad har vi kørende? - Radar, lidar, sodar, infrarød.
Her fra basen overvåger vi hexeren, som er Darcys tilnavn til -
- den magiske Wanda-verden i Westview-området.
Her er samlet en masse militærfolk og rumforskertyper.
Mit skrivebord står derovre. Hun har fået sit eget hjørne, -
- hvor hun har regnet magien ud.
Vil det sige, at universet har frembragt en sitcom omhandlende to Avengers?
Det er en teori.
Darcy opdager et gammeldags tv-signal, -
- der kommer fra hexeren, fra anomalien.
Hun får fat i et gammelt fjernsyn -
- og finder frem til Wandas tv-serie.
Og for hvert af de årtier, Wanda genskaber i hexeren, -
- henter vi tidstypiske fjernsyn ind.
Der er apparater fra 50'erne, 60'erne, 70'erne og så videre.
Nok ser det kunstigt ud, men det hele er virkeligt.
Kontrasterne gør det sjovt. Vi startede i en sitcom-verden, -
- hvilket jeg aldrig havde designet før.
Derfra sprang vi på hovedet ud -
- i den velkendte MCU-stil både visuelt, skuespilmæssigt og manuskriptmæssigt.
Det var bare skønt, fordi det hele var en del af én og samme film, -
- og de designmæssige skift var virkelig en fornøjelse.
Vi står nu på bytorvet, der befinder sig i Hollywood.
Det optræder temmelig ofte i seks forskellige årtier.
Det er noget af en udfordring at ramme de forskellige perioder.
Det er aldrig gjort før.
Vores tidsplan tillader desværre ikke at filme i to dage -
- og så bruge to dage på at bygge om og male. Det skal ske fra dag til dag.
Derfor skal vi have helt styr på alle ændringerne -
- og have alle dele designet, bygget og malet på forhånd.
Alting kommer nærmest ind som LEGO-klodser, -
- og det hele skal monteres i en fart, for vi har måske kun 12 timer til det.
For børnene!
At indspille sidste afsnit, -
- hvor Wanda løber over torvet og leder efter Agatha ...
Alle byens borgere begynder at vågne op -
- og omringer hende og bønfalder hende om at slippe dem fri.
Jeg kan ikke mere, Wanda.
Det er en meget lang sekvens med et heftigt klimaks.
Hvem bestemmer her, Wanda?
Helte torturerer ikke folk.
Det føltes lidt som at spille teater, -
- og følelsesmæssigt var det ret tilfredsstillende. Det føltes episk.
Nogle gange virker de her film enormt imponerende, og det gjorde det her.
Forsvind, alle sammen!
Det særlige ved serien er, at man aldrig rigtig ved, -
- hvad der skyldes hvad, hvem der er den onde, -
- om nogen har skjulte motiver, og hvad der egentlig foregår.
Af og til føler man, at Wanda er den onde.
Hun har vendt op og ned på folks liv. Hun er den onde.
Men så opdager man, at Agnes også er ret slem.
Hun har hele tiden gået og smedet sine egne rænker -
- og modarbejdet Wandas magi.
Og så er der Hayward.
Han er ikke ligefrem en flink fyr.
Han har sin egen dagsorden. Alle har hver sin dagsorden, -
- og på et tidspunkt tørner det hele sammen -
- og eksploderer i en episk superheltekamp.
Sidste mand på torvet er et par omvandrende morjeans.
Jeg er normalt en af de få, der flyver. Tit er jeg den eneste, der hænger i wirer.
Det er noget, jeg gør ofte i de her film.
Det ser sjovt ud.
Det er vist første gang, -
- Marvel har måttet lave så mange flyvesekvenser.
Og det var en udfordring.
Kathryns kostume er virkelig ubehageligt at blive spændt op i, -
- men vi blev alle sammen spændt op konstant.
De sidste seks uger var vi spændt op hele tiden, -
- men det var vildt sjovt. Jeg elsker at flyve. Jeg nyder det i fulde drag.
Men det var vistnok første gang, -
- Marvel skulle arrangere en kampsekvens kun i luften.
Det mest tilfredsstillende øjeblik var, da jeg fik Agathas heltemundering på -
- og blev hejst op i wirerne første gang.
Du ser stjernegodt ud.
Og at mærke de store blæsere, selvom det var bagende varmt.
Det var vildt at opleve alt det arbejde, -
- det havde krævet at være med til at skabe hende.
Du burde være en myte.
Et væsen med egne skaberkræfter.
Og her går du og bruger dem til at lave morgenmad til aften!
At spille både god og ond, den lede og den legesyge, -
- og at spille en skurk, der samtidig er morsom, er bare pragtfuldt.
Jeg vil have det hele!
At være en del af de her film og sætte så mange ting i gang, -
- det er noget særligt.
Tak for tippet.
Men jeg har ikke brug for, at du fortæller mig, -
- hvem jeg er.
Spillefilmene satte barren højt for fremtoningen og effekterne, -
- der skal underbygge historien, ikke overskygge den.
Og det var den samme kongstanke, de havde for streamingtjenesten.
Vision er en digital kreation.
Stakkels Paul bliver malet lilla, men resten er digitale effekter.
Hver gang Vision er syntezoid, er hans ansigt lavet med cgi.
Så vi gik til Matt og sagde:
"Behøver han at være syntezoid her? Kunne han ikke være menneske?"
Ofte svarede Matt og Jac, at det jo er hans sande jeg.
"Når han er derhjemme, skal han være syntezoid, -
- for det er sådan, han er sammen med Wanda."
Så vi lod historien bestemme, hvornår vi brugte computereffekter.
Da vi så den røde Vision i sort-hvid, lignede han ikke Vision.
Vi lavede forsøg med optagelser fra nogle af de tidligere film.
Vi opsøgte en farvelægger for at se, hvordan han så ud, -
- og indså, at han skulle være blå.
I gamle dage brugte man blå læbestift til at få læberne til at synes røde, -
- og vi gjorde det samme med Paul.
Vi fandt frem til den rette blå nuance og rettede det hele til i computeren.
Vi nåede frem til et resultat, der virkelig fremhæver skuespillet.
Paul er Vision. Vi endte med at fjerne hans ører digitalt -
- og lægge noget cgi ovenpå, men resten er ham.
Wandas verden er hendes trygge tilflugtssted.
Så da hexeren opsluger militærbasen, forvandles den til noget hyggeligt.
Til noget absurd nærmest, og det er et cirkus.
Det var ikke svært at lave med cgi.
Man filmer side A og side B og forstærker begge dele.
Vi vidste, at hexeren skulle være en barriere.
Den skulle holde beboerne inde og samtidig undre dem udenfor.
Vi fandt ud af, at det ville bidrage til mystikken, hvis hexeren var usynlig.
Det gjorde det mere spændende, og vi fik den til at se ret godt ud.
Vi så på alle mulige slags barrierer fra filmhistorien -
- og besluttede, at vores hexer skulle være fjernsynsinspireret.
Vi så på, hvordan magneter påvirkede gamle billedrørsfjernsyn, -
- og hvordan det tog sig ud på skærmen.
Pixeleringen, der er, når man zoomer ind på et gammelt tv.
De katodestriber, man ser på gamle, kvadratiske NTSC-fjernsyn.
Vi så også på fotografier og fandt gode ideer til, -
- hvordan barrieren kunne se ud med fjernsynets billedsprog.
Westview skulle være Wandas idealby, så det var et vigtigt referencepunkt.
Alt ved Wandas hjem, det indre, det ydre og selve byen, opstod -
- i en virkelighed, hun skabte ud fra sin barndoms tv-serier.
Vi skal leve op til den standard, som Wanda ville have ønsket.
Man kan argumentere for, -
- at Avengers og Marvels MCU -
- er det største episodeopdelte eksperiment nogensinde.
Den ene film kaster den næste af sig, og alt hænger sammen på kryds og tværs.
Humør bedret.
Det har altid været episodeopdelt, så det føltes ikke som noget nyt.
Det nye er, at fokus er på Wanda og Vision, hvilket også er på tide.
Jac Schaeffer og Mary Livanos og Feige har skabt noget smukt.
En historie, der kun kan fortælles gennem tv-mediet -
- og bliver fortalt som en fuldendt sammensplejsning -
- af amerikanske sitcoms og Marvel Cinematic Universe.
Marvel greb muligheden for at lave en tv-serie -
- som en kærlighedserklæring til amerikanske sitcoms.
Det passer bare så godt ind i Wandas karakter.
Dick Van Dyke igen? Dig og dine sitcoms.
Det glæder mig virkelig, at Wanda for første gang -
- accepterer, hvem hun er, og forliger sig med al sin sorg.
Langt om længe ser vi hende finde fred.
Jeg kan ikke mærke dig.
Det er så skønt at have fået hul på den del af hende, -
- så der forhåbentlig vil være flere historier at fortælle.
Det har været en kæmpe gave at få lov at lave den her serie.
Cut! Det var alt for Lizzy!
Jeg har aldrig oplevet et tab, fordi jeg aldrig har haft nogen at miste.
Men hvad er sorg -
- om ikke kærlighed, der består?
Oversættelse: Henrik Thøgersen